Кирилово (област Стара Загора)
Кирилово е село в Южна България. То се намира в община Стара Загора, област Стара Загора.

История 
Най-ранните писмени сведения са от 1756 г., когато селото е споменато под името Ашик Сенеклии. През 1893 г. е преименувано на Свети Кирилово, а през 1971 г. придобива сегашното си име.

География 
Кирилово се намира на 10 км западно от Стара Загора, в подножието на Средна гора.

Религии 
 Източноправославно християнство.

Обществени институции 
 Кметство – кмет на селото от 2019 г. е Валерий Кузманов Видев 
 Поща
 Училище – от няколко години се откри частно училище ЧСОУ „Нов век“.

Културни и природни забележителности 
 Партизански паметник, посветен на участниците в съпротивителното движение 1941-1944 г., родом от Кирилово.
 Братска могила на разкритата през март 1942 група с предводител Георги Гърбачев. При последвалото сражение самият Гърбачев и повечето от съратниците му загиват.

Редовни събития 
 24 май, денят на българската писменост, е съборът на село Кирилово.

Личности 
 Игнат Колев (р. 1932), български офицер, генерал-майор от Държавна сигурност
 Руси Гърбачев (р. 1930), български офицер, генерал-майор

Източници 

Села в област Стара Загора
Населени места в община Стара Загора